Paadrema kalmistu

Paadrema kalmistu on kalmistu Varbla kihelkonnas Läänemaal, tänapäevase haldusjaotuse järgi Pärnu maakonnas Lääneranna vallas Paadrema külas. 

Kalmistu rajati umbes 1885. aastal, samal ajal Paadrema õigeusu kirikuga. Kalmistu jaoks anti maatükk suurusega 1 tiin (1,09 hektarit).Vladimir Berens. "Историко-статистическое описание церквей и приходов Северо-Западных епархий. Часть 2, Эстонская епархия". Tallinn 1974. Käsikiri TLÜAR Baltica kogus,  Msc K1-593/I,II. Leht 264 Tänapäeval on kalmistu pindala umbes 0,75 hektarit. Paadrema õigeusu kirikule kui kultuurimälestisele on kehtestatud kaitsevöönd, kuid see lõpeb täpselt enne kalmistut ja kalmistu jääb kultuurimälestise kaitsevööndist välja.

Kalmistule maetuid
Kalmistule on maetud teiste seas eesti kirjaniku Karl Ristikivi ema Liiso Ristikivi.https://web.archive.org/web/20180129224818/http://www.ristikivi.net/templ/index.php?page=41&lang=5 (vaadatud 29.01.2018)

28. oktoobril 2017 maeti kalmistule ümber ka urn Karl Ristikivi põrmuga. Ta oli varem maetud Stockholmi Metsakalmistule.Karl Ristikivi põrm jõudis Eestisse. ERR, 15. september 2017

Viited

Kategooria:Varbla kihelkonna kalmistud
Kategooria:Lääneranna vald
Kategooria:Pärnu maakonna kalmistud
Kategooria:Eesti õigeusu kalmistud